Diari Oficial de la Generalitat Valenciana


Sumari del DOGV 7518, del 05-05-2015 (2015/3875)

RESOLUCIÓ de 14 d'abril de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 013/15-EAE Torrent, 014/15-EAE Torrent, 026/15-EAE València i 044/15-EAE Ontinyent.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7518

Data del DOGV
:   05-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3875


Data del document
:   14-04-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Torrent
    * Ontinyent
    * València
    * impacte ambiental

RESOLUCIÓ de 14 d'abril de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 013/15-EAE Torrent, 014/15-EAE Torrent, 026/15-EAE València i 044/15-EAE Ontinyent. [2015/3875]  
De conformitat amb l'article 51.7 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana, el qual establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Únic  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 013/15-EAE Torrent, 014/15-EAE Torrent, 026/15-EAE València i 044/15-EAE Ontinyent.  
  
  
«Informe ambiental i territorial estratègic  
  
Número d'expedient: 13-2015-EAE.  
Objecte: modificació núm. 27 del pla general de Torrent.  
Promotor: Ajuntament de Torrent.  
Autoritat substantiva: Ajuntament.  
Localització: Torrent (València).  
La Comissió Ambiental va adoptar l'acord sobre la necessitat de sotmetre a avaluació ambiental estratègica la modificació núm. 27 del pla general de Torrent, en sessió que tingué lloc el 26 de març de 2015.  
En data 27 de gener de 2015 es rep de l'Ajuntament de Torrent la sol·licitud d'inici de l'avaluació ambiental i territorial estratègica de la modificació núm. 27 del Pla General de Torrent, acompanyada de document inicial.  
Documentació aportada  
El 27 de gener de 2015 es rep de l'Ajuntament de Torrent, en format paper, el document inicial estratègic i, posteriorment, el 13 de febrer de 2015, es rep de l'ajuntament la proposta de modificació núm. 27 en format paper, i en format digital (CD) ambdós documents.  
  
Planejament vigent  
El municipi de Torrent disposa com a document de planejament urbanístic el pla general, aprovat definitivament per la Comissió Territorial d'Urbanisme de València en data 26 de gener de 1990. L'àmbit de l'illa objecte del canvi de qualificació en el pla general figura com a infraestructura xarxa viària aparcaments de nova creació.  
  
Objecte de la modificació  
L'objecte de la modificació consistix:  
1. Canvi de qualificació de part de la superfície de l'illa delimitada per l'avinguda de la Reina Sofía, l'avinguda al Vedat, el carrer de Fernando Furió Roca i el carrer de la Constitució, centre comercial les Amèriques, qualificada com a infraestructura xarxa viària aparcament pertanyent al sistema de dotacions públiques del pla general (6.342 m² i 186 places d'aparcament) a infraestructura xarxa viària aparcament de caràcter privat.  
2. Permetre, en la categoria 4a, aparcaments privats en superfície, com a ús complementari a l'aparcament privat en superfície l'establiment d'unitats de subministrament de carburants en un màxim del 5 per cent de la superfície total, quan l'esmentat aparcament és un ús complementari a un terciari comercial, que ha de complir, en tot cas, les especificacions disposades en l'article 40. Modificació del Reial Decret Llei 6/2000, de 23 de juny, de mesures urgents d'intensificació de la competència de mercats de béns i servicis, del Reial Decret Llei 4/2013, de 22 de febrer, de mesures de suport a l'emprenedor i estímul de creixement i de la creació d'ocupació.  
Àmbit en blau i delimitat per punteig negre  
  
  
Justificació de la modificació  
D'acord amb la documentació, la modificació es justifica al pretendre adequar les condicions inicials que van concloure en una ordenació específica per a l'illa on s'inserix l'equipament infraestructura xarxa viària en el pla general, implementant allò que s'ha assenyalat en el planejament previ a este respecte a la consideració com a sòl dotacional públic de la zona d'aparcament de titularitat privada i que no va ser objecte de cessió en el conveni firmat per l'Ajuntament amb data 3 de març de 1989. Es tracta d'adequar la qualificació a allò que s'ha assenyalat en el conveni esmentat, corregint el que disposa el pla general, especificant, que tal com succeïx actualment, esta dotació és de caràcter privat.  
El canvi de qualificació no disminuïx ni perjudica la funcionalitat viària ni les connexions amb l'estructura residencial ni dotacional existent. El possible dèficit d'aparcament públic, d'acord amb la documentació presentada, s'equilibra amb la superfície generada per l'execució de l'aparcament soterrat en l'avinguda de Joan Carles I, aparcament executat en dos plantes amb una superfície total construïda de 9.294,52 m² i 300 places de garatge.  
La proposta de modificació planteja, així mateix, adaptar el planejament a les determinacions que el recent Reial Decret Llei 4/2013, de 22 de febrer, de mesures de suport a l'emprenedor i estímul de creixement i de la creació d'ocupació, planteja per a permetre instal·lacions de subministrament al detall de carburants a vehicles en establiments comercials i altres zones d'exercici d'activitats empresarials i industrials.  
  
Possibles efectes sobre el medi ambient i afeccions legals  
Consultat el sistema d'informació geogràfica (SIG) d'esta conselleria s'observen els aspectes ambientals següents que pogueren resultar afectats per la modificació:  
Es tracta d'un sòl urbà en què la zona d'aparcament ja existix per la qual cosa el canvi de qualificació de públic a privat no tindrà efectes negatius significatius ambientals.  
L'ús d'unitats de subministrament de combustible podria afectar factors ambientals com ara sòl, aigua, atmosfera, etc. En qualsevol cas, es tracta d'un sòl urbà i les afeccions no es considera que siguen significatives si es complix la legislació sectorial aplicable. Respecte al paisatge, no es modificarà significativament el paisatge existent.  
  
D'acord amb la documentació presentada l'àmbit de la modificació està inclòs en les zones de servitud aeronàutiques legals corresponents a l'aeroport de València. Les cotes del terreny en l'àmbit estan per davall de 80 metres i les cotes de servituds aeronàutiques estan aproximadament per damunt de 206 metres sobre el nivell del mar. Tenint en compte les característiques de la modificació, no és previsible que se superen les limitacions indicades. Sense perjuí que d'acord amb la legislació sectorial qualsevol construcció, instal·lació o plantació requerirà l'acord favorable de l'Agència Estatal de Seguretat Aèria (articles 30 i 31 del Decret 584/72, modificat pel Reial Decret 297/2013, de 26 d'abril). En qualsevol cas, com que està afectat l'àmbit de l'estudi de detall per servitud aeronàutica haurà de tindre l'informe previ de la Direcció General d'Aviació Civil del Ministeri de Foment.  
  
En la cartografia de zones inundables de la Confederació Hidrogràfica del Xúquer, la zona no apareix afectada, i igualment en l'actual cartografia de risc d'inundació del SIG d'esta conselleria tampoc apareix afectada la zona.  
Consultes efectuades  
Per part d'esta direcció general s'hi ha sotmés a consultes en la documentació inicial remesa, d'acord amb el que disposa l'article 51 de la LOTUP, a fi de determinar els efectes significatius en el medi ambient, d'acord amb els criteris exposats en l'annex VIII de la dita llei.  
  
Per això, tenint en consideració les característiques de la modificació presentada i els aspectes ambientals en què pot incidir, es consulta les administracions següents:  
  
Consulta Informe Administració consultada  
03.03.2015 20.03.2015 Servici d'Infraestructura Verda i Paisatge, CITMA  
09.03.2015 16.03.2015 Servici Territorial d'Urbanisme de València. CITMA  
  
  
Els informes rebuts junt amb l'informe ambiental i territorial estratègic es publicaran en la pàgina web següent: http://www.citma.gva.es/ca/web/evaluacion-ambiental-i-territorial/buscador-per-municipis.  
  
- Informe del Servici d'Infraestructura Verda i Paisatge (20.03.2015):  
«Analitzada la documentació obtinguda en la pàgina web d'esta conselleria en l'apartat d'expedients en tramitació d'avaluació ambiental estratègica, es considera que la modificació relativa al canvi de qualificació pel qual l'aparcament existent, dotació pública, es qualifica com de caràcter privat, no tindrà efectes significatius en el paisatge urbà de Torrent, atés que no s'alterarà ni el caràcter ni la percepció del paisatge actual, ja que es manté l'ús existent (amb independència de la seua titularitat).  
Quant als efectes sobre el paisatge de la possible implantació d'establiments de subministrament de carburants com a ús complementari al terciari comercial, el document elaborat considera que les afeccions sobre el paisatge seran escasses i dependran, en tot cas, de com s'aborde el disseny i la integració del nou establiment que es plantege, donant continuïtat i minorant l'afecció sobre este». Tenint en compte la consideració esmentada i l'existència d'una estació de subministrament de carburants contigua a l'àmbit objecte de modificació, i si bé es considera que la instal·lació d'un nou establiment no modificarà de manera significativa el paisatge existent, s'hauria de valorar la introducció de criteris o mesures en la normativa de la modificació puntual que garantisquen la seua integració paisatgística i visual en este.  
  
De conformitat amb l'article 44, correspon a esta conselleria emetre informe sobre els instruments de paisatge quan l'aprovació del pla siga autonòmica. Per això, en allò relatiu a la modificació objecte d'informe que, en principi, afecta usos detallats de conformitat amb el pla I03 aportat, si totes les seues determinacions afecten l'ordenació detallada, sense alterar l'estructural, la competència per a la valoració de les possibles mesures d'integració a incorporar en el pla serà municipal.»  
- Informe del Servici Territorial d'Urbanisme de València (16.03.2015): s'informa que no es derivaran efectes significatius sobre el medi ambient, si es respecten les observacions efectuades en l'informe i s'efectuen, a més, una sèrie de consideracions a tindre en compte abans de l'aprovació definitiva del pla, en principi competència municipal, i abans de la seua publicació en el BOP.  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, d'acord amb l'existència d'efectes significatius sobre el medi ambient, després de la consulta prèvia a les administracions públiques afectades a les quals es referixen els articles 48.d i 51.1 de la LOTUP.  
Es plantegen diverses alternatives i es tria l'alternativa 1 que no canvia substancialment la situació actual de l'àmbit.  
Des d'un punt de vista paisatgístic no són previsibles efectes negatius significatius com es reflectix en l'informe del Servici d'Infraestructura Verda i Paisatge. No obstant això, atés que és competència municipal per tractar-se de modificació de l'ordenació detallada, haurà de ser l'Ajuntament el que valore les possibles mesures d'integració a incorporar en el pla en relació amb la possibilitat d'implantació d'establiments de subministrament de carburant d'acord amb l'informe del Servici d'Infraestructura Verda i Paisatge.  
En relació amb l'ús complementari a l'aparcament privat en superfície de l'establiment d'unitats de subministrament de carburants en un màxim del 5 per cent de la superfície total, quan l'esmentat aparcament és un ús complementari a un terciari comercial, es considera que ambientalment no ocasionarà efectes negatius significatius sempre que s'hi duga a terme d'acord amb la legislació sectorial en la matèria, per a evitar riscos de contaminació de sòl, aigua, etc. Igualment, respecte a riscos d'incendi i explosió, s'hi abordarà en el pla de seguretat preceptiu.  
  
Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental, de conformitat amb el que preveu la legislació d'avaluació ambiental.  
Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que la modificació núm. 27 del pla general de Torrent avaluada, no presenta efectes significatius sobre el medi ambient, sempre que es complisquen una sèrie de condicionants, i se sotmet, per tant, al procediment d'avaluació ambiental i territorial estratègica simplificat.  
Atenent el que establix l'article 51.2. b de la LOTUP, i ja que la modificació núm. 27 del pla general de Torrent avaluada no té efectes significatius en el medi ambient i el territori i se sotmet al procediment simplificat d'avaluació:  
D'acord amb allò que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació núm. 27 del pla general de Torrent, d'acord amb els criteris de l'annex VIII de la LOTUP, per no tindre efectes significatius sobre el medi ambient, sempre que es complisquen els condicionants descrits a continuació, i correspon continuar la tramitació de la modificació d'acord amb la seua normativa sectorial:  
1. Prèviament a l'aprovació definitiva per l'Ajuntament de l'estudi de detall, s'obtindrà un informe de la Direcció General d'Aviació Civil del Ministeri de Foment, ja que l'àmbit està afectat per servituds aeronàutiques.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació en el termini màxim de quatre anys des de la publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat.  
A la vista de tot l'anterior, la Comissió d'Avaluació Ambiental, acorda: emetre un informe ambiental i territorial estratègic favorable en el procediment simplificat de modificació núm. 27 del pla general de Torrent per considerar que no té efectes significatius en el medi ambient.  
Notificar als interessats que contra esta resolució, atés que no és un acte definitiu en via administrativa, no es pot interposar cap recurs, i això no és inconvenient perquè puguen utilitzar-se els mitjans de defensa que en el seu dret consideren pertinents.  
Cosa que li notifique perquè en prenga coneixement i tinga els efectes corresponents.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, de conformitat amb el que autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 26 de març de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
  
Número d'expedient: 14-2015-EAE.  
Objecte: estudi de detall de l'illa delimitada pels carrers: Santa Catalina, Federico García Sanchis, Juan Ramón Jiménez i Brises del Vedat, i l'avinguda de Santa Apol·lònia a Torrent (València).  
Promotor: Ajuntament de Torrent.  
Autoritat substantiva: Ajuntament de Torrent.  
Localització: Torrent (València).  
La Comissió Ambiental va adoptar un acord sobre la necessitat de sotmetre a avaluació ambiental estratègica de l'estudi de detall de l'illa delimitada pels carrers: Santa Caterina, Federico García Sanchis, Juan Ramón Jiménez i Brises del Vedat, i l'avinguda de Santa Apol·lònia a Torrent (València), en sessió que tingué lloc el 26 de març de 2015.  
En data 26 de gener de 2015, es rep de l'Ajuntament de Torrent una sol·licitud d'inici de l'avaluació ambiental i territorial estratègica de l'estudi de detall de l'illa delimitada pels carrers: Santa Caterina, Federico García Sanchis, Juan Ramón Jiménez i Brises del Vedat, i l'avinguda de Santa Apol·lònia a Torrent (València), acompanyada de document inicial i versió preliminar de l'estudi de detall.  
Documentació aportada  
El 26 de gener de 2015 es rep de l'Ajuntament de Torrent la documentació següent, en format paper i en format digital, CD: document inicial estratègic, versió preliminar de l'estudi de detall i annex de servituds aeronàutiques.  
Planejament vigent  
El municipi de Torrent disposa com a document de planejament urbanístic el pla general, aprovat definitivament per la Comissió Territorial d'Urbanisme de València en data 26 de gener de 1990. El 17 de gener de 2000 es va aprovar definitivament la modificació puntual núm. 8 relativa a les condicions d'edificació extensiva al Vedat (zona 7) i les urbanitzacions (zones 8-A, 8-B, 8-C i 8-D).  
Les ordenances que s'apliquen a la zona 7 establixen que l'ús dominant serà el residencial unifamiliar i com a compatibles estan el residencial comunitari i el terciari comercial, d'oficines, hoteler i recreatiu, i espectacles. El nombre de plantes serà com a màxim de 2 i l'alçària màxima de carener de 9 m.  
Objecte de la modificació  
L'objecte de la modificació consistix bàsicament a dividir l'illa, ubicada en sòl urbà residencial, en dos amb la creació d'un nou vial de sentit únic que connecte el carrer Juan Ramón Jiménez amb el carrer Sant Caterina i generar parcel·les vacants per a vivenda unifamiliar aïllada, d'acord amb la tipologia de la parcel·la existent en l'àmbit de zonificació del Vedat, i permetre millorar el trànsit en la zona.  
Actual  
Alineacions, rasants i parcel·lació proposada  
  
  
Justificació de la modificació  
Actualment, la parcel·la objecte de l'estudi de detall (referència cadastral 6456107YJ665N00001BU) en la qual va estar ubicat l'hotel Lido ha quedat com un gran solar de grandària irregular i grans dimensions que no s'ajusta a la tipologia de la parcel·la existent en l'illa, destinada en la totalitat a un ús residencial unifamiliar. Es planteja dur a terme una parcel·lació que siga concordant amb l'existent en la resta de la zona i permetre l'obertura d'un carrer que millore el trànsit en la zona.  
Possibles efectes sobre el medi ambient i afeccions legals  
Consultat el sistema d'informació geogràfica (SIG) d'esta conselleria s'observen els aspectes ambientals següents que pogueren resultar afectats per la modificació:  
Es tracta d'una extensa zona de sòl urbà amb vivendes unifamiliars en què el paisatge està molt alterat.  
Hi ha una línia elèctrica aèria de 220 kV de tensió que travessa l'actual parcel·la per l'extrem nord, i la línia i/o la seua zona de servitud afecta les parcel·les 17, 13 i 7 de la nova parcel·lació. Hi ha una regulació sectorial respecte a la servitud de línies elèctriques:  
- Article 57 i disposició addicional quarta de la Llei 24/2013, de 26 de desembre, del Sector Elèctric. Regula la servitud de pas d'energia elèctrica.  
- Prescripcions tècniques i de seguretat reglamentàries Reial Decret 223/2008, de 15 de febrer (sense perjuí de l'entrada en vigor del RD 337/2014, de 9.05.2014).  
- Reial Decret 842/2002, de 2 d'agost.  
- Reial Decret 1955/2000, d'1 de desembre, que regula les activitats de transport, distribució, comercialització, subministrament i procediments d'autorització d'instal·lacions d'energia elèctrica. L'article 162 disposa que per a les línies elèctriques aèries queda limitada la plantació d'arbres i prohibida la construcció d'edificis i instal·lacions industrials en la franja definida per la projecció sobre el terreny dels conductors extrems en les condicions més desfavorables, incrementada amb les distàncies reglamentàries a un costat i a l'altre de la dita projecció.  
D'acord amb l'annex de servituds aeronàutiques, la totalitat de l'àmbit de la modificació està inclòs en les zones de servitud aeronàutiques legals corresponents a l'aeroport de València. Les cotes del terreny en l'àmbit estan per davall de 130 metres i les cotes de servituds aeronàutiques estan aproximadament per damunt de 206 metres sobre el nivell del mar. Les construccions previstes, inclosos tots els seus elements, no sobrepassaran l'alçària limitadora de la superfície d'aproximació intermèdia ni el límit d'aproximació frustrada. Sense perjuí que, d'acord amb la legislació sectorial, qualsevol construcció, instal·lació o plantació requerirà l'acord favorable de l'Agència Estatal de Seguretat Aèria (articles 30 i 31 del Decret 584/72, modificat pel Reial Decret 297/2013, circumstància que d'acord amb la documentació presentada (pàgina 4 de l'annex aeronàutic) s'arreplega en este document de planejament. No obstant això, en el document inicial estratègic (pàgina 10) s'indica la no-existència de servitud aeronàutica en l'illa. En qualsevol cas, com que està afectat l'àmbit de l'estudi de detall per servitud aeronàutica, la Direcció General d'Aviació Civil del Ministeri de Foment haurà d'emetre'n l'informe favorable.  
  
Consultes efectuades  
Per part d'esta direcció general s'hi ha sotmés a consultes en la documentació inicial remesa, d'acord amb el que disposa l'article 51 de la LOTUP, a fi de determinar els efectes significatius en el medi ambient, d'acord amb els criteris exposats en l'annex VIII de la dita llei.  
  
Per això, tenint en consideració les característiques de la modificació presentada i els aspectes ambientals en què pot incidir, es consulta les administracions següents:  
  
Consulta Informe Administració consultada  
09.02.2015 23.03.2015 Servici d'Infraestructura Verda i Paisatge, CITMA  
09.02.2015 11.03.2015 Servici Territorial d'Urbanisme de València. CITMA  
  
  
Els informes rebuts junt amb l'informe ambiental i territorial estratègic es publicaran en la següent pàgina web: http://www.citma.gva.es/ca/web/evaluacion-ambiental-y-territorial/buscador-por-municipios  
  
- Informe del Servici d'Infraestructura Verda i Paisatge (23.03.2015):  
«De conformitat amb els articles 6 i 41 de la LOTUP, el paisatge ha d'integrar-se en la planificació territorial i urbanística, per mitjà de la incorporació en els seus plans i projectes de condicionants, criteris o instruments de paisatge, segons l'abast de les seues determinacions i del paisatge afectat; serà necessària, en el cas dels estudis de detall, la inclusió d'una anàlisi de la seua integració en el paisatge urbà.  
Tenint en compte l'objecte i l'abast de l'estudi proposat, és previsible que este tinga incidència en el paisatge susceptible de configuració de conformitat amb el planejament vigent, si bé, atenent la documentació justificativa elaborada, esta no seria significativa, ja que la proposta no modificarà el caràcter i la percepció del paisatge esmentat.  
  
De conformitat amb l'article 44, correspon a esta conselleria emetre informe sobre els instruments de paisatge quan l'aprovació del pla siga autonòmica. Per això, quant a l'estudi de detall objecte d'informe, si totes les seues determinacions afecten l'ordenació detallada, l'informe relatiu a la seua integració paisatgística i la valoració de la documentació elaborada respecte d'això i de les mesures a incorporar-hi correspondrà a l'òrgan municipal corresponent, atés que l'instrument de paisatge ha de tramitar-se amb caràcter general de conformitat amb el procediment establit per a l'instrument de planejament a què acompanya.»  
  
- Informe del Servici Territorial d'Urbanisme de València (11.03.2015): s'informa que no se'n derivaran efectes significatius sobre el medi ambient. Es fan, no obstant això, una sèrie de consideracions que hauran de tindre's en compte abans de l'aprovació definitiva, competència municipal.  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, d'acord amb l'existència d'efectes significatius sobre el medi ambient, després de la consulta prèvia a les administracions públiques afectades a què es referixen els articles 48.d i 51.1 de la LOTUP.  
L'àmbit de l'actuació de l'estudi de detall està dins d'una àrea amb classificació de sòl urbà. Es tracta d'un estudi de detall que d'acord amb la Llei 5/2014, d'Ordenació del Territori, Urbanisme i Paisatge (article 41), definix o remodela volums i alineacions sense modificar altres determinacions pròpies del pla que desenrotlla, i es poden crear nous vials. L'estudi de detall només modifica alineacions, no modifica usos ni edificabilitats.  
Es plantegen diverses alternatives i es tria la tercera que encaixa millor amb la tipologia de la zona.  
Des d'un punt de vista paisatgístic no són previsibles efectes negatius significatius com es reflectix en l'informe del Servici d'Infraestructura Verda i Paisatge.  
En la versió preliminar de l'estudi de detall es reflectix la línia elèctrica aèria existent i la seua servitud d'afecció; no obstant això, es considera que en l'instrument de planejament haurà de reflectir-se igualment que el desenrotllament de les parcel·les haurà de respectar la legislació sectorial del sector elèctric en relació amb la servitud d'afecció de la línia elèctrica.  
Tenint en compte el que indica, no es considera que es produiran efectes negatius significatius sobre el medi ambient.  
Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que l'estudi de detall de l'illa delimitada pels carrers: Santa Caterina, Federico García Sanchis, Juan Ramón Jiménez i Brises del Vedat, i l'avinguda de Santa Apol·lònia a Torrent (València) avaluat, no presenta efectes significatius sobre el medi ambient, sempre que es complisquen una sèrie de condicionants, i se sotmet, per tant, al procediment d'avaluació ambiental i territorial estratègica simplificat.  
Atenent el que establix l'article 51.2. b de la LOTUP i ja que l'estudi de detall avaluat no té efectes significatius en el medi ambient i el territori i se sotmet al procediment simplificat d'avaluació:  
  
D'acord amb allò que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall de l'illa delimitada pels carrers: Santa Caterina, Federico García Sanchis, Juan Ramón Jiménez i Brises del Vedat, i l'avinguda de Santa Apol·lònia a Torrent (València), d'acord amb els criteris de l'annex VIII de la LOTUP, per no tindre efectes significatius sobre el medi ambient, sempre que es complisquen els condicionants descrits a continuació, i correspon continuar la tramitació de la modificació d'acord amb la seua normativa sectorial:  
1. S'incorporarà a l'instrument de planejament que el desenrotllament de les parcel·les 17, 13 i 7 hauran de respectar la servitud d'afecció de la línia elèctrica aèria, d'acord amb la legislació sectorial del sector elèctric, que afecta l'àmbit de l'estudi de detall en l'extrem nord.  
  
2. Prèviament a l'aprovació definitiva per l'Ajuntament de l'estudi de detall, s'obtindrà l'informe de la Direcció General d'Aviació Civil del Ministeri de Foment, ja que està afectat l'àmbit per servituds aeronàutiques.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat.  
A la vista de tot l'anterior, la Comissió d'Avaluació Ambiental, acorda: emetre un informe ambiental i territorial estratègic favorable en el procediment simplificat de l'estudi de detall de l'illa delimitada pels carrers: Santa Caterina, Federico García Sanchis, Juan Ramon Jiménez i Brises del Vedat, i l'avinguda de Santa Apol·lònia a Torrent (València) per considerar que no té efectes significatius en el medi ambient.  
  
Notificar als interessats que contra esta resolució, atés que no és un acte definitiu en la via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
Cosa que li notifique perquè en prenga coneixement i tinga els efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, d'acord amb el que autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 26 de març de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
  
Número d'expedient: 26/1071-BHK.  
Títol: Estudi de detall en la parcel·la entre els carrers Mestre Rodrigo, Luis Buñuel, Rafael Alberti i Jorge Comín.  
Promotor: Ajuntament de València.  
Autoritat substantiva: Comissió Territorial d'Urbanisme i Ajuntament de València.  
Localització: València (València).  
La Comissió Ambiental va adoptar l'acord sobre la necessitat de sotmetre a avaluació ambiental estratègica l'estudi de detall en la parcel·la entre els carrers Mestre Rodrigo, Luís Buñuel, Rafael Alberti i Jorge Comín, en sessió que tingué lloc el 26 de març de 2015.  
En data 10 de febrer de 2015 ha entrat en el Servici d'Avaluació Ambiental Estratègica de la Subdirecció General d'Avaluació Ambiental i Territorial, la sol·licitud d'inici de l'avaluació ambiental i territorial estratègica de l'estudi de detall en la parcel·la entre els carrers Mestre Rodrigo, Luís Buñuel, Rafael Alberti i Jorge Comín, acompanyada d'un esborrany del dit estudi de detall.  
Documentació presentada  
El Servici de Planejament de l'Ajuntament de València remet al Servici d'Avaluació Ambiental Estratègica la documentació relativa a l'estudi de detall en la parcel·la entre els carrers Mestre Rodrigo, Luís Buñuel, Rafael Alberti i Jorge Comín del municipi de València, consistent en un esborrany de l'estudi de detall, i el document inicial estratègic, segons el que establix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP). La documentació es presenta únicament en format paper.  
Planejament vigent  
El planejament municipal vigent consistix en un pla general aprovat definitivament per Resolució de 28 de desembre de 1988, del conseller d'Obres Públiques, Urbanisme i Transports, ratificat per Acord del Consell de 30 de desembre de 1988 (DOCV 16.01.1989). Actualment, està en procés de revisió i la seua memòria ambiental es va emetre el 6 de novembre de 2009 (expedient 52/5934 EBU).  
Estudi de detall: antecedents, justificació, objecte i àmbit.  
Antecedents  
Segons s'indica en la documentació aportada: «La parcel·la objecte de l'estudi de detall es definia com a espai lliure en el pla parcial de Campanar Sud, i passava a sòl edificable per mitjà de l'aprovació de la modificació del pla general en desplegament del conveni sobre l'illa de Jesuïtes al desembre de 1998. En la dita modificació, l'illa queda qualificada com a edificació oberta d'ús mixt de tipus 2 (EAM.2), aplicant-se les ordenances reguladores del pla parcial de Campanar Sud.  
  
Al desembre de 2005, s'aprova un estudi de detall que permet resoldre de millor manera l'edificabilitat atribuïda a la parcel·la, després de l'aprovació del conveni sobre l'illa de Jesuïtes de desembre de 1998.»  
  
Justificació  
Segons s'indica en la documentació aportada: «Les noves condicions econòmiques generen unes noves necessitats d'usos diferents de les previstes en l'estudi de detall aprovat. L'aparició de noves tipologies d'ús terciari, amb possibilitat de desenrotllament immediat, no pot vincular-se ni formalment ni econòmicament al futur desenrotllament de l'edificació en plantes superiors». Això conduïx a la redacció d'un nou estudi de detall.  
Objecte  
«L'objecte d'esta modificació de l'estudi de detall és ordenar, dins de la parcel·la assenyalada, l'edificabilitat que la modificació del pla general li atorga, definint altures i alineacions dels futurs edificis.  
  
L'estudi de detall pretén:  
1. Ubicar en el cantó que dóna a l'avinguda del Mestre Rodrigo - carrer del Dr. Jorge Comín un centre comercial destinat a l'alimentació, d'una planta amb platja d'aparcament en superfície i pàrquing en soterrani.  
2. Es pretén, al mateix temps, poder sol·licitar la llicència de segregació de les distintes parcel·les edificables per a poder desenrotllar independentment cada una d'estes. La segregació de les parcel·les inclourà en algun cas l'establiment de servituds de llums i vistes d'unes edificacions respecte d'altres».  
Àmbit  
«Queda afectada per l'estudi de detall una parcel·la de 12.365 m², corresponent a una illa completa inclosa en la modificació del pla general en desplegament del conveni sobre l'illa de Jesuïtes, compresa entre els carrers: avinguda del Mestre Rodrigo, carrer de Luís Buñuel, carrer de Rafael Alberti i carrer de Jorge Comín».  
  
  
Ordenació vigent  
Ordenació proposada en ED  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de l'estudi de detall proposat, no presenta afeccions sobre el medi ambient, únicament afecta el sòl urbà del municipi i, per tant, la modificació únicament incidirà sobre les determinacions que regulen el règim d'ús i edificació del sòl.  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades.  
  
  
Data consulta Data  
informe Administració pública consultada  
27/02/15 23/03/15 SG d'Ordenació, Planificació i ATE. Servici d'Infraestructura Verda i Paisatge  
27/02/15 16/03/15 Servici Territorial d'Urbanisme  
  
  
  
El contingut íntegre dels informes es podrà consultar en el lloc web: http://www.cma.gva.es/eae.  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, segons l'existència d'efectes significatius sobre el medi ambient, després de la consulta prèvia a les administracions públiques afectades a què es referixen els articles 48.d i 51.1 de la LOTUP.  
El Servici de Planejament de l'Ajuntament de València, en data 6 de febrer de 2015, informa que: «atés que la proposta afecta exclusivament sòl urbà consolidat i urbanitzat, i es manté la tipologia edificatòria i l'edificabilitat total de l'illa, no pareix que puga desplegar efectes sobre el medi ambient».  
El 23 de març de 2015, el Servici d'Infraestructura Verda i Paisatge emet un informe en què indica que: «tenint en compte l'objecte i l'abast de l'estudi proposat, és previsible que este tinga incidència en el paisatge susceptible de configuració de conformitat amb el planejament vigent, si bé, atenent la documentació justificativa elaborada, esta no seria significativa, ja que la proposta no modificarà el caràcter i la percepció del paisatge esmentat.  
[?] el document aportat conté documentació relativa a l'anàlisi de la integració en el paisatge urbà de l'actuació, amb la qual es podria complir el que establix l'article 41 de la LOTUP.  
[?] quant a l'estudi de detall objecte d'informe, si totes les seues determinacions afecten l'ordenació detallada, l'informe relatiu a la seua integració paisatgística i la valoració de les mesures a incorporar-hi correspondrà a l'òrgan municipal corresponent».  
  
El Servici Territorial d'Urbanisme de València emet un informe en data 16 de març de 2015, que indica que: «de l'estudi de detall proposat no es derivaran efectes significatius sobre el medi ambient des de la visió de les competències urbanístiques d'este servici».  
Assenyala l'informe que: «ja que les cobertes previstes per damunt de l'àtic no són inclinades, s'ha de precisar que, només en el cas que es complisquen els requisits establits en la normativa aplicable per al no còmput de l'edificabilitat davall de coberta» - (article 5.22 de la Normativa del Pla General de València i article 22 de la Normativa del PP del Sector PRR12 del PGOU de València) - «i que la suma total de l'edificabilitat siga menor o igual a 39.595 m²t, es consideraria justificat que no s'ha incrementat l'edificabilitat per mitjà de l'estudi de detall. En este sentit, es recorda que l'increment de l'edificabilitat no pot ser objecte d'un estudi de detall, d'acord amb allò que s'ha determinat per l'article 41.1 de la LOTUP, i és a més una determinació de l'ordenació estructural d'acord amb allò que s'ha assenyalat en els articles 21.1.j i 27.b.1 de la mateixa llei, que requeriria aprovació definitiva autonòmica d'acord al 44.2.c de la LOTUP esmentada.»  
Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que l'estudi de detall avaluat no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent al municipi ni produïx increment en el consum de recursos; no suposa afecció sobre elements del patrimoni natural i cultural i, tenint en consideració els informes emesos, es pot concloure que la modificació puntual no presenta efectes significatius sobre el medi ambient i per tant se sotmet al procediment d'avaluació ambiental i territorial estratègica simplificat.  
  
D'acord amb allò que s'ha exposat, es resol:  
Emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall en la parcel·la entre els carrers Mestre Rodrigo, Luis Buñuel, Rafael Alberti i Jorge Comín del municipi de València, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació puntual d'acord amb la seua normativa sectorial.  
  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de l'estudi de detall en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de l'estudi de detall.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat.  
A la vista de tot l'anterior, la Comissió d'Avaluació Ambiental acorda: emetre un informe ambiental i territorial estratègic favorable en el procediment simplificat d'estudi de detall en la parcel·la entre els carrers Mestre Rodrigo, Luis Buñuel, Rafael Alberti i Jorge Comín per considerar que no té efectes significatius en el medi ambient.  
Notificar als interessats que contra esta resolució, atés que no és un acte definitiu en la via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
Cosa que li notifique perquè en prenga coneixement i tinga els efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, d'acord amb amb el que autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 26 de març de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
  
Número d'expedient: 44-2015-EAE.  
Objecte: modificació puntual núm. 11 del pla general d'Ontinyent (València).  
Promotor: Ajuntament d'Ontinyent.  
Autoritat substantiva: Ajuntament.  
Localització: Ontinyent (València).  
La Comissió Ambiental va adoptar un acord sobre la necessitat de sotmetre a avaluació ambiental estratègica la modificació puntual núm. 11 del pla general d'Ontinyent (València), en sessió que tingué lloc el 26 de març de 2015.  
En data 19 de febrer de 2015, es rep de l'Ajuntament d'Ontinyent una sol·licitud d'inici de l'avaluació ambiental i territorial estratègica de la modificació puntual núm. 11 del pla general d'Ontinyent (València) acompanyada de document inicial.  
  
Documentació aportada  
El 19 de febrer de 2015 es rep de l'Ajuntament d'Ontinyent el document d'inici de la modificació puntual núm. 11 del pla general (format paper i format digital, CD). El 27 de febrer de 2015, l'arquitecte municipal va remetre per adreça electrònica una còpia de les normes urbanístiques per a millor comprensió de la modificació.  
Planejament vigent  
El municipi d'Ontinyent disposa com a document de planejament urbanístic el pla general, aprovat definitivament per la Comissió Territorial d'Urbanisme de València en data 1 de setembre de 2006. Este compta amb declaració d'impacte ambiental acceptable amb condicions de 28 de novembre de 2005.  
Objecte de la modificació  
L'objecte de la modificació és la modificació de caràcter detallat de determinats punts de les normes urbanístiques que afecten les zones d'ordenança industrial i terciària:  
1. Modificació de l'article 2.45 de manera que s'admet l'ús TCO3 (activitats comercials agrupades amb accessos i elements comuns, sota la tipologia de gran centre comercial o hipermercat) en les edificacions comercials que hagueren tingut llicència per a l'ús comercial amb anterioritat a l'entrada en vigor del pla general.  
2. Modificació dels articles 2.45 i 2.47 en relació a elements de senyalització en zona industrial i zona terciària.  
S'admetran elements de senyalització d'alçària màxima de 18 metres situats completament en l'interior de la parcel·la, amb dos tipologies: monopal (cartell senyalitzador d'activitat de dimensions màximes de 3 m d'alçària x 5 m d'amplària x 1,5 m profunditat) i element vertical de senyalització (tota l'estructura tindrà mesures màximes de 2 m d'amplària x 2 m de profunditat).  
3. Modificació d'article 2.24.16 relatiu a condicions de tanca en zones d'ordenança (sòl urbà).  
Establix la tanca mínima obligatòria en zones d'ordenança amb usos residencials en les seues distintes modalitats i en l'ús industrial. En referir-se a zones d'ordenança, s'entén que es tracta de regular l'ús del tanca en sòl urbà i urbanitzable ja que les zones d'ordenança o ordenació són sòl urbà o urbanitzable com es deduïx del capítol 5t de la normativa urbanística.  
4. Modificació de l'article 2.44.6 relatiu a establir, en la zona d'ordenança industrial, que les edificacions consolidades que no respecten les reculades a alineació de vial o espai dotacional no es consideraran inadequades al planejament i s'admetrà la instal·lació de noves activitats amb les obres que això comporte.  
Justificació de la modificació  
En relació a la primera modificació, ús de TCO3, s'indica que el pla general en el seu moment no va preveure la solució per a la pervivència d'immobles amb implantació d'ús TCO3 anterior a la seua entrada en vigor i, en conseqüència, ara es considera convenient regular esta situació ja que la voluntat del pla va ser la de no permetre noves actuacions TCO3 però no la de deixar inadequades al planejament existent les que hi ha.  
Respecte a l'article 2.44.6, la seua justificació és que hi ha en la zona industrial construccions consolidades que no respecten la reculada mínim a alineacions de vial de 5 m, a causa, principalment, de l'antiguitat de consolidació de moltes d'estes. Es considera adequat que en estes es puguen implantar noves activitats amb les seues corresponents obres sense que això signifique la consideració d'augment de la inadequació al pla.  
Respecte a les tanques, l'actual regulació no establix les característiques de la tanca mínima. Açò planteja problemes, pel fet que de vegades els projectes de naus industrials realitzen tanques insuficients o intermitents i faciliten l'ús inadequat de l'espai comprés entre la reculada privada (5 m) i la vorera de domini públic, cosa que facilita que es confonguen.  
En relació amb la senyalització en zona industrial i terciària, es justifica la nova regulació en aparéixer esta dispersa en les normes urbanístiques actuals, i atés que no està regulada de manera específica en les zones terciàries i en la zona industrial, actualment, l'alçària màxima és de 10 m, quan açò pot ser contradictori amb el fet que l'alçària màxima per a la resta de construccions és de 15 m en oficines i 10 m en naus, amb la qual cosa, com a tals elements de senyalització han de ser visibles, podrien necessitar ajustar la seua alçària a la resta de les edificacions previstes. D'esta manera, es planteja igualar l'alçària màxima d'estos elements tant en la zona terciària com en la industrial.  
Possibles efectes sobre el medi ambient  
Consultat el sistema d'informació geogràfica (SIG) d'esta conselleria, s'observen els aspectes ambientals següents que pogueren resultar afectats per la modificació:  
D'acord amb el sistema d'informació geogràfica (SIG) d'esta conselleria, el sòl urbà i urbanitzable industrial s'ubica fonamentalment al costat del límit del terme municipal amb Agullent i al nord de la CV-81, el sòl urbà i urbanitzable terciari es concentra bàsicament a l'est i sud del nucli de població principal d'Ontinyent, i el sòl urbà i urbanitzable residencial ocupa una gran extensió a la vall delimitada pels relleus muntanyosos de la serra Grossa al nord i la serra d'Agullent-la Solana al sud.  
Es tracta de sòls urbans i urbanitzables ja alterats en gran part, situats a la vall i que no afecten quasi terrenys forestals ni espais de la Xarxa Natura 2000.  
El principal element que podria resultar afectat és el paisatge, encara que es tracta de zones urbanes o urbanitzables.  
Consultes realitzades  
Per part d'esta direcció general s'ha sotmés a consultes en la documentació inicial remesa, d'acord amb el que disposa l'article 51 de la LOTUP, a fi de determinar els efectes significatius en el medi ambient, d'acord amb els criteris exposats en l'annex VIII de la dita llei.  
  
Per això, tenint en consideració les característiques de la modificació presentada i els aspectes ambientals en què hi pot incidir, es consulta les administracions següents:  
  
Consulta Informe Administració consultada  
09.03.2015 17.03.2015 Servici d'Infraestructura Verda i Paisatge, CITMA  
09.03.2015 23.03.2015 Servici Territorial d'Urbanisme de València, CITMA  
  
  
  
Els informes rebuts junt amb l'informe ambiental i territorial estratègic es publicaran en la pàgina web següent: http://www.citma.gva.es/ca/web/evaluacion-ambiental-i-territorial/buscador-per-municipis.  
  
- Informe del Servici d'Infraestructura Verda i Paisatge (17.03.2015):  
«Analitzada la documentació obtinguda en la pàgina web d'esta conselleria en l'apartat d'expedients en tramitació d'avaluació ambiental estratègica, es considera que els aspectes de la modificació relatius a l'admissió de l'ús terciari TCO3 en edificacions existents, les condicions de la tanca en la zona industrial i la possibilitat de permetre obres en construccions consolidades de la zona industrial que no respecten la reculada mínima establida, no tindran una incidència significativa en el paisatge, tenint en compte l'abast d'estes modificacions i atés que majoritàriament afecten edificacions i instal·lacions existents, i no resulta necessària l'elaboració d'un instrument de paisatge.  
  
Quant a l'increment de l'alçària màxima dels elements de senyalització de les activitats industrials i la seua regulació per a les activitats terciàries, atesa l'alçària proposada (que quasi duplica la permesa en l'actualitat) i l'afecció que estos elements de senyalització i publicitat tenen amb caràcter general sobre la qualitat del paisatge i la seua percepció, i encara que no es disposa d'informació relativa a la ubicació, caracterització i valoració del paisatge afectat, es considera que la modificació esmentada podria tindre incidència en el paisatge, encara que esta podria no ser significativa a l'aplicar-se a sòl industrial i terciari i existir ja actualment la possibilitat d'instal·lar els elements esmentats.  
  
Per això, i a fi d'evitar o mitigar els possibles impactes, garantint que la incidència d'esta modificació no és significativa, seria necessària l'elaboració d'estudis d'integració paisatgística per a la implantació dels elements que es pretenga instal·lar. En estos estudis es valorarà, tant l'efecte acumulatiu generat per la ubicació dels distints elements de senyalització com l'alçària i la tipologia (monopal o element vertical) adequats en cada cas.  
No obstant això, atés que de conformitat amb l'article 44 de la LOTUP correspon a esta conselleria emetre informe sobre els estudis d'integració paisatgística dels instruments d'aprovació autonòmica, la competència per a l'informe dels estudis per a la implantació de nous elements de senyalització requerits d'acord amb el que establix el paràgraf anterior serà municipal.»  
- Informe del Servici Territorial d'Urbanisme de València (23.03.2015): s'indica que no pareix que tindrà efectes significatius sobre el medi ambient. Es fan, no obstant això, una sèrie de consideracions que cal tindre en compte prèviament a l'aprovació definitiva del pla, competència municipal, i prèviament a la publicació en el BOP d'esta.  
  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, d'acord amb l'existència d'efectes significatius sobre el medi ambient, després de la consulta prèvia a les administracions públiques afectades a què es referixen els articles 48.d i 51.1 de la LOTUP.  
Tenint en compte les característiques de la modificació plantejada (no es plantegen canvis d'ordenació, ni d'usos, no s'afecten edificabilitats, ni paràmetres de caràcter estructural, etc.) i que afectaria sòl urbà i urbanitzable, es considera que no tindrà efectes ambientals significatius negatius. No obstant això, d'acord amb l'informe del Servici d'Infraestructura Verda i Paisatge, la modificació relativa a les senyalitzacions podria afectar el paisatge, encara que l'afecció podria no ser significativa a l'aplicar-se a sòl industrial i terciari i existir ja actualment la possibilitat d'instal·lar eixos elements.  
En conseqüència, i d'acord amb l'informe del Servici d'Infraestructura Verda i Paisatge, ha d'establir-se com a mesura correctora per a evitar possibles efectes significatius de la modificació de planejament relativa a les senyalitzacions, la necessitat de dur a terme un estudi d'integració paisatgística per a la implantació dels elements de senyalització en cada parcel·la, que determinarà la necessitat d'establir mesures en cada cas, i d'esta manera s'evitaran, cas de ser necessari, els efectes negatius paisatgístics que pogueren donar-se en algun cas. Podria ser necessari, en alguns casos, limitar l'alçària o les dimensions de les senyalitzacions.  
Permetre l'ús comercial TCO3 en edificacions amb ús comercial i superfície de venda superior a 1.500 m², prèviament a l'entrada en vigor del pla, suposa regularitzar una situació existent prèviament a l'aprovació del pla general i no modificar la situació existent i, en conseqüència, no es preveuen efectes significatius negatius sobre l'entorn.  
  
La regulació de la tanca es referix, pel que es deduïx de la documentació, a zones urbanes i urbanitzables, i no afecta el sòl no urbanitzable, i no són previsibles efectes negatius significatius. No obstant això, es considera que ha de reflectir-se esta qüestió de manera més clara en la normativa urbanística.  
Permetre implantar noves activitats amb les seues corresponents obres en edificacions consolidades, en la zona industrial, que no estan ajustades a pla per no guardar distàncies a fites, no ocasionarà efectes negatius significatius.  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que la modificació puntual núm. 11 del pla general d'Ontinyent avaluada no presenta efectes significatius sobre el medi ambient sempre que es complisquen una sèrie de condicionants i, per tant, se sotmet al procediment d'avaluació ambiental i territorial estratègica simplificat.  
Atenent el que establix l'article 51.2. b de la LOTUP, i ja que la modificació puntual núm. 11 avaluada no té efectes significatius en el medi ambient i el territori, i se sotmet al procediment simplificat d'avaluació:  
D'acord amb allò que s'ha exposat, es resol:  
Emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació núm. 11 del pla general d'Ontinyent, d'acord amb els criteris de l'annex VIII de la LOTUP, per no tindre efectes significatius sobre el medi ambient, sempre que es complisquen els condicionants descrits a continuació, i correspon continuar la tramitació de la modificació d'acord amb la seua normativa sectorial:  
1. S'incorporarà a la normativa urbanística la necessitat d'elaboració d'un estudi d'integració paisatgística per a la implantació dels elements de senyalització que es pretenguen instal·lar en cada parcel·la, en el qual es valorarà tant l'efecte acumulatiu generat per la ubicació dels distints elements de senyalització, com l'alçària i la tipologia (monopal o element vertical) adequats en cada cas, i s'adoptarà la mesura que corresponga, si és el cas: limitació d'alçària, tipologia, etc.  
L'informe dels estudis indicats serà competència municipal.  
2. S'especificarà en la normativa urbanística que la regulació de les tanques serà aplicable en sòls urbans i urbanitzables exclusivament.  
  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat.  
A la vista de tot l'anterior, la Comissió d'Avaluació Ambiental acorda: emetre un informe ambiental i territorial estratègic favorable en el procediment simplificat de la modificació puntual núm. 11 del pla general d'Ontinyent (València) per considerar que no té efectes significatius en el medi ambient.  
Notificar als interessats que contra esta resolució, atés que no és un acte definitiu en la via administrativa, no es pot interposar cap recurs, i això no és inconvenient perquè puguen utilitzar-se els mitjans de defensa que en el seu dret consideren pertinents.  
Cosa que li notifique perquè en prenga coneixement i tinga els efectes corresponents.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, de conformitat amb el que autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 26 de març de 2015.- El secretari de la Comissió d'Avaluació Ambiental: José del Valle Arocas.»  
  
València, 14 d'abril de 2015.- El director general d'Avaluació Ambiental i Territorial: Juan Giner Corell.